**Roni Allén** (s. 10. lokakuuta 1998 Rovaniemi) on suomalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue Kalmar HC:ssä.

Ura
---

### Seuraura

Allén on rovaniemeläisen Napapiirin Panttereiden kasvatti. Hän siirtyi C-juniori-ikäisenä JYPiin. Kaudella 2013–2014 Allén onnistui tekemään C-nuorten SM-karsinnoissa kahdessa pelaamassaan ottelussa peräti viiden pisteen peli per piste -keskiarvolla tehot 1+9=10. Hän voitti kauden päätteeksi C-nuorten SM-pronssia. Kaudella 2015–2016 Allén oli JYPin B-nuorten eniten maaleja tehnyt puolustaja sekä tehokkain puolustaja Urho Lensun kanssa tehoilla 6+10=16. Hän voitti kauden päätteeksi B-nuorten SM-pronssia.

Kaudella 2016–2017 Allén nousi JYPin A-nuorten varakapteeniksi. Hän oli joukkueen tehokkain puolustaja tehoilla 4+21=25, joilla Allén jakoi A-nuorten SM-liigan puolustajien pistepörssin kymmenennen sijan Kärppien Antti Virtasen ja KalPan Eetu Torpströmin kanssa. Hän debytoi kauden aikana myös miesten peleissä pelattuaan kuusi Mestis-ottelua JYP-Akatemiassa jääden ilman tehopisteitä.

Toukokuussa 2017 Allén teki JYPin kanssa kaksivuotisen SM-liigasopimuksen. Hän pelasi joukkueessa ensimmäisen miesten pääsarjaottelunsa Mestarien liigassa 2. syyskuuta 2017 vieraissa sveitsiläistä EV Zugia vastaan. Allén merkittiin JYPin seitsemänneksi puolustajaksi. Hän sai ottelussa jääaikaa lopulta 12.58 minuuttia. SM-liigadebyyttinsä Allén teki runkosarjan 2017–2018 avauskierroksella 8. syyskuuta 2017 Helsingin IFK:ta vastaan, kun Juuso Vainio ja Nolan Yonkman olivat sivussa. Hänet merkittiin JYPin seitsemänneksi puolustajaksi. Allén sai ottelussa jääaikaa 6.05 minuuttia. Hän pelasi JYPin SM-liigajoukkueessa kauden aikana kaikkiaan kahdeksan runkosarja- ja kolme CHL-ottelua ilman tehopisteitä. Allén voitti CHL:n mestaruuden. Syyskuun 2017 lopulla hän pelasi kaksi ottelua lainalla kotiseudullaan Mestis-joukkue Rovaniemen Kiekossa. Allén pelasi samaa sarjaa kauden loppuun myös KeuPa HT:ssä, jossa hän pelasi kuusi runkosarja- ja viisi playoff-ottelua ilman tehopisteitä. Allén voitti kauden päätteeksi Mestiksen mestaruuden.

Maaliskuussa 2018 Allén teki JYPin kanssa 2+1-vuotisen jatkosopimuksen. Hän murtautui kaudella 2018–2019 SM-liigaan, jossa Allénin varsinainen tulokaskausi toi 35 runkosarjaottelussa tehot 1+1=2 ja kolmessa playoff-ottelussa yhden syöttöpisteen. Mestarien liigassa hän pelasi viisi ottelua ilman tehopisteitä. Allénin liigauran avausmaali syntyi 17. marraskuuta 2018 Tampereen Ilvestä vastaan. Hän pelasi kauden aikana myös 12 ottelua lainalla KeuPa HT:n Mestis-joukkueessa.

Kesällä 2019 NHL-varaamaton Allén osallistui Pittsburgh Penguinsin kehitysleirille. Hänen edustamansa "Team Jagr" voitti leirillä pelatun Michel Briere Cup -turnauksen. Kausi 2019–2020 oli Allénin ensimmäinen kokonainen SM-liigassa ja hän teki 52 runkosarjaottelussa tehot 1+9=10. Allénin kauteen mahtui myös viiden ottelun mittainen pelikielto, kun hän taklasi 29. tammikuuta 2020 KooKoon Toni Suurosta päähän. Suuronen loukkaantui tilanteessa, mutta Allén ei saanut ottelussa kuitenkaan rangaistusta.

Allén siirtyi kaudeksi 2021–2022 vuoden mittaisella sopimuksella Mestis-joukkue TUTO Hockeyn riveihin. Joulukuussa 2021 seura lainasi hänet kahden ottelun mittaisella sopimuksella Turun Palloseuran SM-liigajoukkueeseen loukkaantumisten myötä. Jouluaatonaattona Allén teki seuran kanssa loppukauden kattavan jatkosopimuksen. Hänen siirtonsa taustalla olivat myös Aleksi Anttalaisen, Valtteri Pullin ja Sisu-Petteri Lehtosen pitkäaikaiset loukkaantumiset, minkä lisäksi Ruben Rafkin ja Eemil Viro olivat liittyneet alle 20-vuotiaiden MM-joukkueeseen. Allénin vastuu loppukaudella jäi kuitenkin varsin vähäiseksi. Hän pelasi TPS:ssä kymmenen runkosarjaottelua, mutta Allén ei mahtunut pudotuspeleissä enää joukkueen kokoonpanoon, eikä hän näin ollen ollut oikeutettu voittamaan kauden päätteeksi SM-hopeaa. TPS:n pelaajakoordinaattori Tomi Kallion mukaan Allén kuitenkin ansaitsi yleisellä urheilullisuudellaan sekä monipuolisuudellaan vuoden jatkosopimuksen, josta seura tiedotti kesäkuussa 2022.

Kaudella 2022–2023 Allénin rooli TPS:ssä jäi pieneksi. Hän kärsi kauden aikana myös loukkaantumisista. Allén pelasi kauden aikana lopulta vain 15 runkosarja- ja yhden CHL-ottelun. Hän pelasi vuoden 2023 puolella vain yhden ottelun.

Allén siirtyi kaudeksi 2023–2024 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskanin nousijajoukkue Kalmar HC:hen.

### Maajoukkueura

Allén on pelannut 14 nuorten maaottelua. Hän on myös pelannut Suomen alle 20-vuotiaiden maajoukkuetta vastaan Slovakian Piešťanyssä huhtikuussa 2017 pelatussa harjoitusturnauksessa, jolloin Allén vahvisti itävaltalaisen RB Hockey Academyn joukkuetta. Joukkue sijoittui turnauksessa kolmanneksi voitettuaan Suomen lukemin 2–5.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | JYP | A-SM | 3 | 0 | 0 | 0 | 0 | – | – | – | – | – |
| 2016–2017 | JYP | A-SM | 40 | 4 | 21 | 25 | 20 | 3 | 0 | 0 | 0 | 0 |
|  | JYP-Akatemia | Mestis | 6 | 0 | 0 | 0 | 2 | – | – | – | – | – |
| 2017–2018 | JYP | A-SM | 32 | 4 | 12 | 16 | 38 | 4 | 1 | 1 | 2 | 6 |
|  | JYP | SM-liiga | 8 | 0 | 0 | 0 | 2 | – | – | – | – | – |
|  | RoKi | Mestis | 2 | 0 | 0 | 0 | 2 | – | – | – | – | – |
|  | KeuPa HT | Mestis | 6 | 0 | 2 | 2 | 4 | 5 | 0 | 0 | 0 | 2 |
| 2018–2019 | JYP | A-SM | – | – | – | – | – | 1 | 0 | 1 | 1 | 0 |
|  | JYP | SM-liiga | 35 | 1 | 1 | 2 | 22 | 3 | 0 | 1 | 1 | 0 |
|  | KeuPa HT | Mestis | 12 | 0 | 7 | 7 | 16 | – | – | – | – | – |
| 2019–2020 | JYP | SM-liiga | 52 | 1 | 9 | 10 | 30 | – | – | – | – | – |
| 2020–2021 | JYP | SM-liiga | 30 | 3 | 2 | 5 | 22 | – | – | – | – | – |
| 2021–2022 | TUTO Hockey | Mestis | 23 | 3 | 8 | 11 | 20 | – | – | – | – | – |
|  | TPS | SM-liiga | 10 | 1 | 1 | 2 | 4 | – | – | – | – | – |
| 2022–2023 | TPS | SM-liiga | 15 | 0 | 1 | 1 | 4 | – | – | – | – | – |
| 6 kautta | yhteensä | SM-liiga | 150 | 6 | 14 | 20 | 84 | 3 | 0 | 1 | 1 | 0 |
| 4 kautta | yhteensä | Mestis | 49 | 3 | 17 | 20 | 44 | 5 | 0 | 0 | 0 | 2 |

Lähteet
-------

* Roni Allén The Internet Hockey Databasessa (englanniksi)
* Roni Allén Eurohockey-sivustolla (englanniksi)
* Roni Allén *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Roni Allén *Elite Prospects*. Everysport Media Group AB.  (englanniksi)
2. ↑  Elite Prospects - JYP U18 *eliteprospects.com*. Everysport Media Group AB. Viitattu 28.3.2019. (englanniksi)
3. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 28.3.2019. (englanniksi)
4. ↑  JYP jatkosopimuksiin Kuukan ja Olkinuoran kanssa – puolustukseen paluumuuttaja Mestiksestä *Jatkoaika.com*.  4.5.2017. Jatkoaika r.y. Viitattu 3.9.2017.
5. ↑  Mikola, J.P.: Pronssimitalisti julkisti kesärinkinsä – "Tylyyden kuningas" ja Olkinuora jatkavat JYPissä *ls24.fi*.  5.5.2017. Marva Media Oy. Viitattu 3.10.2017.
6. ↑  Matches *championshockeyleague.com*.  25.8.2017. Champions Hockey League (CHL) AG. Viitattu 3.9.2017. (englanniksi)
7. ↑  Matches *championshockeyleague.com*.  25.8.2017. Champions Hockey League (CHL) AG. Viitattu 3.9.2017. (englanniksi)
8. ↑  JYPin takalinjoilla kaksi liigadebytanttia *Jatkoaika.com*.  8.9.2017. Jatkoaika r.y. Viitattu 8.9.2017.
9. ↑  Kokoonpanot *liiga.fi*.  8.9.2017. Jääkiekon SM-liiga Oy. Viitattu 8.9.2017.
10. ↑  Ottelutilastot *liiga.fi*.  8.9.2017. Jääkiekon SM-liiga Oy. Viitattu 8.9.2017.
11. ↑  RoKin kokoonpano vahvistuu perjantaina alkavan Mestis-kauden kynnyksellä *rokihockey.fi*.  27.9.2017. RoKi Hockey Oy.  Arkistoitu 29.9.2018. Viitattu 18.4.2018.
12. ↑  JYPin nuoriso-osastolla tukku jatkosopimuksia *Jatkoaika.com*.  13.3.2018. Jatkoaika r.y. Viitattu 14.3.2018.
13. ↑  JYP - Ilves, 17.11.2018 *liiga.fi*.  17.11.2018. Jääkiekon SM-liiga Oy. Viitattu 28.3.2019.
14. ↑  Penguins Invite 41 Players to their 2019 Development Camp *nhl.com/penguins*.  24.6.2019. Pittsburgh Penguins. Viitattu 5.8.2019. (englanniksi)
15. ↑  Penguins Conclude Development Camp with 3-on-3 Tournament *nhl.com/penguins*.  28.6.2019. Pittsburgh Penguins. Viitattu 5.8.2019. (englanniksi)
16. ↑  Kauppinen, Juuso: JYPin Roni Allénille​ viiden ottelun pelikielto *liiga.fi*.  31.1.2020. Jääkiekon SM-liiga Oy. Viitattu 2.4.2020.
17. ↑  Roni Allén vahvistaa TUTOn puolustusta *tutohockey.fi*.  19.8.2021. TUTO Hockey Oy.  Arkistoitu 19.8.2021. Viitattu 19.8.2021.
18. ↑  Roni Allén lainalle TPS:n riveihin *tutohockey.fi*.  13.12.2021. TUTO Hockey Oy. Viitattu 23.12.2021.
19. ↑  TPS:n puolustukseen lisähankinta loppukaudeksi *hc.tps.fi*.  23.12.2021. HC TPS Turku Oy. Viitattu 23.12.2021.
20. ↑  Tallskog, Mika: TPS:n pelaaja-arviot 2021–22: Omat pojat loistivat kirkkaimpina tähtinä *Jatkoaika.com*.  20.5.2022. Jatkoaika r.y. Viitattu 4.6.2022.
21. ↑  Kauden avauksessa kuultiin sopimusuutisia. *hc.tps.fi*.  3.6.2022. HC TPS Turku Oy. Viitattu 4.6.2022.
22. ↑  Heimolauma vieraaksi Suomen kauneimpaan! *hc.tps.fi*.  11.4.2023. HC TPS Turku Oy. Viitattu 30.4.2023.
23. ↑  Kiviniemi, Konsta: TPS:n pelaaja-arviot 2022–23: Juhlakausi oli myös tilastollisesti mustavalkoinen *Jatkoaika.com*.  25.4.2023. Jatkoaika r.y. Viitattu 30.4.2023.
24. ↑  Allén till Kalmar! *instagram.com*.  14.8.2023. Kalmar Hockey Club. Viitattu 14.8.2023. (ruotsiksi)
25. ↑  Heiskamo, Jussi: Leijonat - 09 - Slovakian turnaus (2.-6.4.2017) *leijonat.fi*.  22.8.2016. Suomen Jääkiekkoliitto – Finlands Ishockeyförbund ry. Viitattu 5.8.2019.
26. ↑  Saintula, Hannu: Leijonat - Nuoret Leijonat avasivat turnauksensa voitolla Venäjästä - "Antoi tarvittavaa lisäenergiaa ja itseluottamusta tuleviin peleihin" *leijonat.fi*.  4.4.2017. Suomen Jääkiekkoliitto – Finlands Ishockeyförbund ry. Viitattu 5.8.2019.
27. ↑  Saintula, Hannu: Leijonat - U20: Salzburg Akatemia kaatoi tehottoman Suomen *leijonat.fi*.  5.4.2017. Suomen Jääkiekkoliitto – Finlands Ishockeyförbund ry. Viitattu 5.8.2019.